04/07/2013 | Administración LocalMunicipal
Oleiros
Secretaría Xeral
Notificación do Decreto da Alcaldía nº 2750/13, de 20 de xuño, a “Construeume, S. L. - Concifa, S. L., U. T. E.” ao resultar como “descoñecido” no seu último domicilio

Resultando como “descoñecido” no seu último domicilio; de conformidade co establecido no art.59.5 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, notifícaselle a “CONSTRUEUME, S. L. – CONCIFA, S. L., U. T. E.” como interesada no expediente de resolución do contrato de obra denominado “Reparación das beirarrúas do parque Rigoberta Menchú e Avda. de Francisca Herrera”, o Decreto da Alcaldía nº 2750/13, de 20 de xuño; que di: “Por Decreto da Alcaldía nº 3642/12, de 14 de agosto, iniciouse o expediente de resolución do contrato de obra denominado “Reparación das beirarrúas do parque Rigoberta Menchú e Avda. de Francisca Herrera” por suspensión das obras de xeito definitivo, de conformidade co art.220 da Lei 30/2007, de 30 de outubro, de contratos do sector público. Na mesma resolución, concedíaselle á empresa adxudicataria -“Construeume, S. L. – Concifa, S. L., U. T. E.”- un prazo de dez días naturais para a presentación de alegacións e citábaselles para asistir ao acto de comprobación e medición final das obras que tería lugar o día 6 de setembro de 2012. Transcorrido o prazo outorgado, non se presentaron alegacións polo adxudicatario. O día 6 de setembro de 2012, non compareceu a empresa a dito acto, tal como se acredita na Acta levantada ao efecto pola Secretaria Xeral do Concello, polo que se acepta a medición aportada polo Director de Obra, D. Rafael Astor Casalderrey coa liquidación correspondente. De dita liquidación resulta que o saldo é negativo para a “Construeume, S. L. – Concifa, S. L., U. T. E.” nun importe de 29.115,13 € que, despois de deducir a parte non executada é de -14.348,43 €; e descontando a cantidade que lle corresponde aboar ao Concello fai un total de 13.462,43 € como resultado da liquidación a favor do Concello. Así, ditouse o Decreto da Alcaldía nº 1049/13, de 5 de marzo, mediante o cal se aproba a liquidación da obra, se lle concede á empresa adxudicataria un prazo de dez días hábiles para que aboe o importe do saldo negativo e se resolve o contrato administrativo. Dado que non foi posible a notificación persoal do Decreto 1049/13 a “Construeume, S. L. – Concifa, S. L., U. T. E.” ao ser devolta polo Servizo de Correos por “descoñecido”, de conformidade co establecido no art.59.5 da Lei 30/1992, de 26 de novembro; publicouse un anuncio no BOP nº 72 de 16 de abril de 2013 e expúxose un Edicto no Taboleiro de Edictos do Concello no seu último enderezo polo prazo de un mes, desde o 09/04/2013 ata o 09/05/2013. Transcorrido amplamente o prazo concedido, non consta que “Construeume, S. L. – Concifa, S. L., U. T. E.” aboase a cantidade de 13.462,43 € correspondente ao saldo negativo para a empresa adxudicataria como consecuencia do resultado da liquidación a favor do Concello. Procedería, en consecuencia, tal como se resolve no apartado segundo da parte resolutiva do Decreto da Alcaldía nº 1049/13, de 5 de marzo, e de conformidade co informe da TAE de Contratación e Patrimonio de 13 de agosto de 2012, que serviu como fundamentación xurídica deste expediente, incauta-las garantías definitivas constituídas pola empresa adxudicataria. Dado que o importe das garantías definitivas non son suficientes para cubri-lo saldo de obra, en virtude do disposto nos arts.88 e 89 da Lei 30/2007, de 30 de outubro, de Contratos do Sector Público (aplicables en virtude da disposición transitoria primeira do RDL 3/2011, de 14 de novembro); que din: La garantía responderá de los siguientes conceptos: a) De las penalidades impuestas al contratista conforme al art.196. b) De la correcta ejecución de las prestaciones contempladas en el contrato, de los gastos originados a la Administración por la demora del contratista en el cumplimiento de sus obligaciones y de los daños y perjuicios ocsionados a la misma con motivo de la ejecución del contrato o por su incumplimiento, cuando no proceda su resolución. c) De la incautación que puede decretarse en los casos de resolución del contrato, de acuerdo con lo que en él o en esta Ley esté establecido. d) Además, en el contrato de suministro la garantía definitiva responderá de la inexistencia de vicios o defectos de los bienes suministrados durante el plazo de garantía que se haya previsto en el contrato.1. Para hacer efectiva la garantía, la Administración contratante tendrá preferencia sobre cualquier otro acreedor, sea cual fuere la naturaleza del mismo y el título del que derive su crédito.2. Cuando la garantía no sea bastante para cubrir las responsabilidades a las que está afecta, la Administración procederá al cobro de la diferencia mediante el procedimiento administrativo de apremio, con arreglo a lo establecido en las normas de recaudación.” Cómpre aprobar unha liquidación non tributaria, de acordo co art.101 LXT, polo importe de 4.692,87 €, correspondente á diferenza entre o importe das garantías a executar e a liquidación resultante a favor do Concello. Xa que logo, no uso das facultades que a Lei me concede: PRIMEIRO.- Incauta-las garantías definitivas seguintes constituídas por “Construeume, S. L. – Concifa, S. L., U. T. E.” co CIF nº U-70189188: a) Fianza en metálico constituída o día 20 de novembro de 2008 por un importe de 7.931,03 € para garanti-la execución da obra denominada “Reparación das beirarrúas do parque Rigoberta Menchú e Avda. Francisca Herrera” b) Fianza en metálico constituída o día 10 de febreiro de 2010 por un importe de 838,53 € para garantiza-las modificacións xurdidas na execución desta obra. SEGUNDO.- Imputa-lo importe das garantías definitivas aos saldos de obra relacionados nesta resolución. TERCEIRO.- Reclamar os danos e perdas polo importe de 4.692,87€ e aprobar a liquidación 1082006, de conformidade co seguinte detalle: LISTADO APROBACIÓN LIQUIDACIÓNS 13-jun-13 1 1082006 Otros ingresos no Tributarios CONSTRUEUME S. L.-CONCIFA S. L. UTE U7018918 8 4.692,87 ID AVDA RICARDO SANCHEZ, 25-BAJO DCHA, 15600 PONTEDEUME RECLA MACION DANOS CUARTO.- Contra esta resolución, que pon fin á vía administrativa, poderá vostede interpoñe-los recursos seguintes: a)- Con carácter potestativo poderá vostede interpor un recurso de reposición diante do mesmo órgano que ditou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da LPAC citada. b)- Directamente contra esta resolución poderá vostede interpor un recurso contencioso administrativo diante dos Xulgados do Contencioso Administrativo da cidade da Coruña, no prazo de dous (02) meses, a contar desde o día seguinte ó de recepción desta notificación, de acordo co disposto no artigo 46.1 da Lei 29/1998, do 13 de xullo, reguladora da Xurisdición Contencioso Administrativa (LXCA). No caso de desestimación presunta do recurso de reposición, desestimación que se produce polo transcurso do prazo de un (01) mes desde a presentación do recurso sen que se teña recibido a notificación da resolución correspondente, o prazo para a presentación do recurso contencioso administrativo será de seis (06) meses, a contar desde o día seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. Todo o anterior sen prexuízo de que poida vostede formular calquera outro recurso que estime pertinente diante de calquera órgano ou autoridade.” Oleiros, 21 de xuño de 2013 O ALCALDE Asdo: Ángel García Seoane